મુશ્કેલીઓનો રચનાત્મક ઉકેલ શોધો: ‘હું એકલો શું કરી શકું?’ ‘બધા મને બિચારો કહે છે.’ એવા વિચારોને તિલાંજલિ આપો. શેખચલ્લી જેવાં દિવાસ્વપ્નોમાં ન રચો. આત્મદયાને હાંકી કાઢો. જેવો તમારી સામે કોઈ પડકર આવે કે તરત તેનો સામનો કરો, તેનો ઉપાય શોધવા તેની પાછળ પડો. તેમાં થાકો નહીં, હારો નહીં કે પાછા ન પડો. જાણે તમને નવેસરથી તમારું કામ વધારે સારી રીતે કરવાની તક મળી છે એમ માની દરેક અવરોધોનો સામનો કરો. તમે જ તમને હિંમત આપો, આત્મવિશ્વાસ રાખી આંતરિક પ્રેરણા મેળવો. તમારું મન તમને સાચી દિશામાં આગળ વધવા પ્રેરે છે.